Eurovision Song Contest 1971

Eurovision Song Contest 1971 (ESC 1971) var den 16. gongen Eurovision Song Contest vart arrangert. Konkurransen vart halden i Gaiety Theatre i Dublin i Irland. Finalen fann stad laurdag 3. april. Monaco vann konkurransen med songen «Un Banc, Un Arbre, Une Rue», framført på fransk av Séverine.

Det nye stemmesystemet som vart innført dette året, førte til at nokre land gav færre poeng enn andre. Om dette vart utnytta for å øydeleggje vinnarsjansane for andre land, er likevel usikkert. Dette året kunne grupper på opptil seks personar delta i tevlinga for fyrste gong. Tidlegare hadde berre solistar og duoar vore tillate.

Monaco sitt vinnarbidrag vart skrive av franskmenn, framført av ein fransk songar busett i Frankrike, sunge på fransk, og orkesteret vart dirigert av ein franskmann. Songaren Séverine har seinare hevda at ho aldri har vitja Monaco, korkje før eller sidan.

Malta deltok for fyrste gong dette året, medan Finland, Noreg, Portugal, Sverige og Austerrike kom tilbake etter å ha boikotta konkurransen året før. (Austerrike hadde heller ikkje delteke i 1969.)

 Bidraga 
 Finale 

 Finalen vart halden den 3. april 1971 i Gaiety Theatre.
 Monaco vann konkurransen for fyrste gong.  
 Sverige og Nederland kom på ein delt 6. plass.
 Belgia og Jugoslavia kom på ein delt 14. plass.
 Noreg sitt bidrag, «Lykken er» av Hanne Krogh, enda på 17. plass med 65 poeng.

 Nr.  Land  Artist  Song  Språk  Plass  Poeng  1.   Marianne Mendt  «Musik»  Wiener-dialekt (tysk)  16  66  2.   Joe Grech  «Marija l-Maltija»  Maltesisk  18  52 3.   Séverine  «Un banc, un arbre, une rue»  Fransk  1  128  4.   Peter, Sue & Marc  «Les illusions de nos vingt ans»  Fransk  12  78 5.   Katja Ebstein  «Diese Welt "  Tysk  3  100  6.   Karina  «En un mundo nuevo»  Spansk  2  116 7.   Serge Lama  «Un jardin sur la terre»  Fransk  10  82 8.   Monique Melsen  «Pomme, pomme, pomme»  Fransk  13  70 9.   Clodagh Rodgers  «Jack in the Box»  Engelsk  4  98 10.   Lily Castel & Jacques Raymond  «Goeiemorgen, morgen»  Nederlandsk  14  68 11.   Massimo Ranieri  «L'amore è un attimo»  Italiensk  5  91 12.   Family Four  «Vita vidder»  Svensk  6  85  13.   Angela Farrell  «One Day Love»  Engelsk  11  79  14.   Saskia & Serge  «Tijd»  Nederlandsk  6  85 15.   Tonicha  «Menina do alto da serra»  Portugisisk  9  83 16.   Krunoslav Slabinac  «Tvoj dječak je tužan»  Kroatisk  14  68 17.   Markku Aro & Koivistolaiset  «Tie uuteen päivään»  Finsk  8  84  18.   Hanne Krogh  «Lykken er»  Norsk  17  65

 Kjelder 

Denne artikkelen bygger på «ESC 1971» og «ESC 1971» frå  og VG.no,  den 4. februar 2011.  


Kategori:Musikk i 1971
Kategori:Eurovision Song Contest etter år